CELEX: 62007TJ0167
Language: hu
Date: 2011-04-13
Title: A Törvényszék (első tanács) 2011. április 13-i ítélete. # Far Eastern New Century Corp. kontra Az Európai Unió Tanácsa. # Dömping - Tajvanból származó polietilén-tereftalátok behozatala - A dömpingkülönbözet meghatározása - Aszimmetrikus számítási módszer - Az exportár eltérő módon történő képzése a vásárlóktól és időszakoktól függően - Dömpingkülönbözet, amelynek tényleges nagysága nem tükrözhető szimmetrikus számítási módszerekkel - Indokolási kötelezettség. # T-167/07. sz. ügy

A Törvényszék (első tanács) 2011. április 13‑i ítélete – Far Eastern New Century kontra Tanács
      (T‑167/07. sz. ügy)
      „Dömping – Tajvanból származó polietilén‑tereftalátok behozatala – A dömpingkülönbözet meghatározása – Aszimmetrikus számítási módszer – Az exportár eltérő módon történő képzése a vásárlóktól és időszakoktól függően – Dömpingkülönbözet, amelynek tényleges nagysága nem tükrözhető szimmetrikus számítási módszerekkel – Indokolási kötelezettség”
      1.                     Közös kereskedelempolitika – A dömpingmagatartásokkal szembeni védekezés – Dömpingkülönbözet – A rendes érték és az exportár
            közötti összehasonlítás – Az aszimmetrikus módszer alkalmazása – Feltételek – Az exportárak közötti különbségek létezése –
            A vásárlók, a régiók vagy az időszakok szerinti eltérések – Egyetlen különbség létezésének elégséges volta (384/96 tanácsi
            rendelet, 2. cikk, (11) bekezdés) (vö. 62., 94., 97. pont)
      2.                     Közös kereskedelempolitika – A dömpingmagatartásokkal szembeni védekezés – Dömpingkülönbözet – A rendes érték és az exportár
            közötti összehasonlítás – Az aszimmetrikus módszer alkalmazása – Feltételek – Az exportárak közötti különbségek létezése –
            Az árképzésbeli különbség különböző időszakokban – Értékelési szempontok – A belföldi árak figyelembevétele – Kizártság (384/96
            tanácsi rendelet, 2. cikk, (11) bekezdés) (vö. 62., 71–74., 94. pont)
      3.                     Közös kereskedelempolitika – A dömpingmagatartásokkal szembeni védekezés – Dömpingkülönbözet – Különböző számítási módszerek
            közötti választás – Az aszimmetrikus módszer használata – Az intézmények mérlegelési jogköre – Bírósági felülvizsgálat – Korlátok
            (384/96 tanácsi rendelet, 2. cikk, (11) bekezdés) (vö. 64. pont)
      4.                     Intézmények jogi aktusai – Indokolás – Kötelezettség – Terjedelem – Dömpingellenes vámokat megállapító rendelet – A dömpingkülönbözet
            kiszámításához az aszimmetrikus módszer alkalmazásáról szóló döntés (EK 253. cikk; 384/96 tanácsi rendelet, 2. cikk, (11) bekezdés,
            9. cikk, (4) bekezdés és 21. cikk) (vö. 103–106., 125–127. pont)
      5.                     Közös kereskedelempolitika – A dömpingmagatartásokkal szembeni védekezés – Dömpingkülönbözet – A rendes érték és az exportár
            közötti összehasonlítás – Az aszimmetrikus módszer alkalmazása – Feltételek – A szimmetrikus módszerek alkalmatlansága a dömping
            tényleges mértékének tükrözésére – Az aszimmetrikus módszerrel magasabb dömpingkülönbözet számítása, mint a szimmetrikus módszerrel
            – Hatás (384/96 tanácsi rendelet, 2. cikk, (11) bekezdés) (vö. 108–111. pont)
      6.                     Közös kereskedelempolitika – A dömpingmagatartásokkal szembeni védekezés – Dömpingkülönbözet – Az aszimmetrikus módszer használata
            – A nullázási mechanizmus alkalmazása – Megengedhetőség (Az Általános Vám- és Kereskedelmi Egyezmény VI. cikkének végrehajtásáról
            szóló megállapodás, „1994. évi dömpingellenes megállapodás”, 2.4.2. cikk; 384/96 tanácsi rendelet, 2. cikk, (11) bekezdés)
            (vö. 153., 154., 156–158. pont)
      Tárgy
      
         
               Az Indiából, Indonéziából, Malajziából, a Koreai Köztársaságból, Thaiföldről és Tajvanból származó egyes polietilén‑tereftalátok
                  behozatalára vonatkozó, a 384/96/EK rendelet 11. cikkének (2) bekezdése, illetve 11. cikkének (3) bekezdése szerinti hatályvesztési
                  felülvizsgálatot, illetve részleges időközi felülvizsgálatot követő végleges dömpingellenes vám kivetéséről szóló, 2007. február
                  22‑i 192/2007/EK tanácsi rendelet (HL L 59., 1. o.) megsemmisítése iránti kérelem.
               
            Rendelkező rész
      
         
                  1)
               
               
                  
               
               
                  	A Törvényszék a keresetet elutasítja.
               
            
         
                  2)
               
               
                  
               
               
                  	A Törvényszék a Far Eastern New Century Corp.‑ot kötelezi a saját költségeinek, valamint az Európai Unió Tanácsa költségeinek
                     viselésére.
                  
               
            
         
                  3)
               
               
                  
               
               
                  	Az Európai Bizottság maga viseli saját költségeit.